stanford-oval/wikipedia huggingface dataset:
John Swasey

| John Swasey |
| --- | --- |

Henkilötiedot
Syntynyt: 18. lokakuuta 1964 (ikä 59) Houston, Texas, Yhdysvallat
Kansalaisuus:   Yhdysvallat
Ammatti:  näyttelijä
Näyttelijä
Taiteilijanimet:  Toomey Starks
Aktiivisena:  1996–
Merkittävät roolit:  Sir Crocodile (One Piece)
Aiheesta muualla
IMDb 
John Swasey (s. 18. lokakuuta 1964 Houston, Texas, Yhdysvallat) on yhdysvaltalainen ääninäyttelijä, joka on tehnyt urallaan yli 160 dubbausroolia englanniksi animeen. Hänen ensimmäinen pääroolinsa oli animesarjassa "A.D. Police" vuonna 2001. Swasey oli myös kersantti Hauserin äänenä elokuvassa Halo Legends.
Aiheesta muualla

John Swasey CrystalAcids.comissa (englanniksi)
Josef Miklós

Josef Miklós (1901 – 1990) oli unkarilaissyntyinen Suomessa ja myöhemmin Ruotsissa asunut taidemaalari.
Transsilvaniasta kotoisin ollut Miklós opiskeli Budapestin taidekorkeakoulussa 1925 ja Pariisissa Académie Julianissa 1929–1930. Hän oli myös stipendiaattina Accademia Ungheresessa Roomassa. Miklós asui Suomessa vuosina 1931–1944 ja hän piti oman näyttelyn Salon Strindbergi8ssä 1937 sekä Budapestissa Salon Mübaratissa. Suomessa hän asui talvet Helsingissä ja retkeili kesäisin maalausmatkoilla Saimaalla, Raja-Karjalassa, Suomussalmella ja Paanajärvellä. Miklós osallistui kuudella työllä Venetsian biennaaleen vuonna 1940. Hän siirtyi vuonna 1944 Ruotsiin ja haki sieltä turvapaikkaa. Ruotsissa hänellä oli näyttelyitä muun muassa Galleri S:t Göranissa ja Drakenissa Tukholmassa vuonna 1977. Ruotsissa Miklós teki muun muassa 15 neliömetrin kokoisen öljytemperaseinämaalauksen Spångan siunauskappeliin ja 9 neliömetrin mosaiikkityön Färentunan kunnantalolle. Suomessa Miklósin töihin kuului ravintola Hungarian seinäfreskot Helsingissä. Hänen teoksiaan on Unkarin kansallisgalleriassa Budapestissa.
Käännös suomeksi
Juanito

Juanito on espanjankielinen etunimi tai Juan-nimen hellittelymuoto. Se tarkoittaa esimerkiksi seuraavia henkilöitä:
Juan Gómez González, espanjalainen jalkapalloilija
Juan Gutiérrez Moreno, espanjalainen jalkapalloilija
Juan Jesús Gutiérrez Robles, espanjalainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Juanito”, voi hakea sivunnimihaulla, laajalla sivunnimihaulla tai tekstihaulla.
Uranometria

Uranometriaan kuuluva kaiverrus Orionin tähdistöstä. US Naval Observatoryn kirjaston kokoelmasta.
Uranometria on Johannes Bayerin laatima tähtikartasto. Se julkaistiin Augsburgissa 1603, painajanaan Cristoph Mang (Cristophorus Mangus). Sen koko otsikko on Uranometria : omnium asterismorum continens schemata, nova methodo delineata, aereis laminis expressa. Tämä tarkoittaa ”Uranometria, sisältäen kartat kaikista tähtikuvioista, piirrettynä uudella menetelmällä ja kaiverretuna kuparilaatoille.” Sana ”Uranometria” tarkoittaa ”Taivaiden mittaamista”; vertaa ”geometria”, mikä tarkoittaa kreikaksi ”maan mittaamista”. Se oli ensimmäinen tähtikartasto, joka kattoi koko taivaanpallon.
Uranometrian tähtikartat

Uranometria sisälsi 51 kuparipiirroksina toteutettua tähtikarttaa, jotka oli laatinut Alexander Mair (n. 1562–1617). Ensimmäiset 48 karttaa esittävät kukin yhtä Ptolemaioksen tähdistöistä. 49. kartta esittelee kaksitoista uutta tähtikuviota eteläisen pallonpuoliskon taivaalta, jotka olivat Ptolemaiokselle ja hänen aikalaisilleen tuntemattomia. Viimeiset kaksi karttaa ovat planisfäärejä, otsikoiltaan Synopsis coeli superioris borea ja Synopsis coeli inferioris austrina, mikä tarkoittaa suunnilleen ”Yleiskatsaus pohjoiseen pallonpuoliskoon” ja ”Yleiskatsaus eteläiseen pallonpuoliskoon”. Kartoissa on koordinaattiruudukko, joka mahdollistaa tähtien paikan määrittämisen asteen murto-osien tarkkuudella.
Bayer otti Uranometriassa käyttämänsä tähtien sijainnit Tyko Brahen laajennetusta, 1 005 tähteä käsittäneestä luettelosta. Brahen lista oli kiertänyt käsikirjoituksena v. 1598 alkaen, sekä Planciuksen, Hondiuksen ja Willem Blaeun pallotähtikartoissa. Sen julkaisi ensimmäisenä taulukkomuodossa Johannes Kepler 1627.
Brahen katalogi mahdollisti huomattavasti paremman tarkkuuden kuin Ptolemaioksen tähtiluettelo. Kaikkiaan Uranometria sisältää yli 1 200 tähden paikat, joten Bayer käytti myös muita lähteitä. Hän otti eteläisten tähtien sijainnit ja tähdistöjen nimet hollantilaisen purjehtijan Pieter Dirkszoon Keyserin katalogista, joka tarkensi italialaisten tutkimusmatkailijoiden Amerigo Vespuccin ja Andrea Corsalin sekä espanjalaisen kartografin Pedro de Medinan havaintoja.
Kunkin tähdistön tähdet esitettiin taustanaan tähdistön nimeen liittyvä kaiverrettu kuva. Tuntemattomasta syystä monet ihmishahmoiset tähtikuviot esitetään takaapäin, kun perinteisesti ne on esitetty kasvot Maapalloa päin. Tämä johtaa tiettyyn sekaannukseen joidenkin tähtien nimien suhteen, jos ne esim. viittaavat ”oikeaan olkapäähän” mutta Uranometrian kuvitus laittaa ne hahmon vasemmalle puolelle.
Uranometria aloitti tavan nimetä tähdet kreikkalaisilla ja latinalaisilla aakkosilla, mikä tunnetaan Bayerin designaationa. Sitä noudatetaan vielä tänäänkin.
Uranometrian tähtiluettelo

Uranometrian ensimmäisessä painoksessa luettelo tähdistä oli painettu kunkin kuvasivun kääntöpuolelle. Tämä teki mahdottomaksi käyttää luetteloa ja tähtikarttaa samanaikaisesti. Suurempi ongelma oli se, että luettelon kirjaimet kuulsivat sivun läpi ja tekivät tähtikartoista epäselviä. Kaikki myöhemmät Uranometrian painokset jättivät luettelot pois, ja ne julkaistiin erillisenä luettelona nimeltä Explicatio characterum aeneis Uranometrias. Valitettavasti tässä katalogissa oli lukuisia typografisia virheitä, jotka vain pahenivat myöhemmissä painoksissa.
Nimiösivu

Uranometrian nimiösivulla olevassa kuparipiirroksessa on aivan sivun alareunassa taiteilijan signeeraus AMF, Alexander Mair fecit eli ”Alexander Mair teki tämän” ja vuosiluku MDCIII, 1603. Kirjan nimi esitetään kokonaisuudessan sivun keskellä, ja sen molemmin puolin seisovat jalustoilla Atlas ja Herkules. Jalustoihin on kaiverrettu Atlanti uestustiss astronom magistro (”Atlas, ensimmäinen tähtitieteen opettaja”) ja Herculi uetustiss astronom discipulo (”Herkules, ensimmäinen tähtitieteen opiskelija”). Sivun yläosassa on vasemmalta oikealle auringon jumala Apollo, maan jumalatar Kybele joka pitelee kahta leijonaa talutushihnassa, ja kuun jumalatar Diana tähtikuvioisessa viitassa. Kirjan nimen alapuolella on eläinradan hahmoista Kauris, ja sen alla näkymä Augsburgista.
Aiheesta muualla

Uranometria, 1603 (Arkistoitu – Internet Archive) - Täydellinen digitaalinen jäljennös, Linda Hall Library
U. S. Naval Observatory (USNO): Historical Artwork Collection (High-resolution images of some plates of 1661 ed.) (Arkistoitu – Internet Archive)
Teoksen nimiösivu
Josef Miner

| Josef Miner> Henkilötiedot |
| --- | --- |
Syntynyt: 15. heinäkuuta 1914 Breslau, Ala-Sleesia, Saksan keisarikunta
Kuollut: 1944 (29–30 vuotta) Huși, Romania
Kansalaisuus:  Saksa
Nyrkkeilijä
Pituus:  158 cm
Painoluokka:  höyhensarja
| Mitalit> Maa:   Saksa.Miesten nyrkkeily. Olympialaiset  | Mitalit> Maa:   Saksa.Miesten nyrkkeily. Olympialaiset  | Mitalit> Maa:   Saksa.Miesten nyrkkeily. Olympialaiset  | Maa:   Saksa> Miesten nyrkkeily. |
| --- | --- | --- | --- |
|  Pronssia | Berliini 1936 | 57,2 kg |  |
Josef Miner (15. heinäkuuta 1914 Breslau, Ala-Sleesia,  Saksan keisarikunta – 1944 Huși, Romania) oli saksalainen nyrkkeilyn olympiamitalisti ja kolminkertainen maansa mestari.
Josef Miner kasvoi Breslaussa, missä hän aloitti nyrkkeilyn teini-ikäisenä, ja vuoden 1933 loppuun mennessä hän oli edennyt sarjassaan Saksan amatöörinyrkkeilijöiden kärkijoukkoon. Heinäkuussa 1934 hänestä tuli ensimmäisen kerran Saksan mestari.
Vuoden 1935 alussa Josef Miner siirtyi höyhensarjaan. Tässä painoluokassa hän saavutti samana vuonna myös Saksan mestaruuden. Vuonna 1936 Josef Miner tuli Saksan mestariksi toisen kerran ja sai edustaa maataan olympianyrkkeilyssä Berliinissä. Nyrkkeilyn olympiaturnauksessa hän voitti höyhensarjassa Egyptin Khalil Amira El-Maghrabin, Belgian Remi Lescrauwaertin ja Ison-Britannian Jack Tredawayn. Välierissä hän hävisi pisteillä Etelä-Afrikan Charles Catterallille. Sitten hän voitti ottelun olympiapronssista unkarilaista Dezső Frigyesiä vastaan ​​pistein. Vuonna 1937 Josef Miner voitti jälleen Saksan höyhensarjan mestaruuden. Milanon EM-kisoissa vuonna 1937 ei kuitenkaan käytetty hän ei pääsyt esiintymään, vaan Düsseldorfin Heinrich Heese pääsi edustamaan Saksaa. Vuoden 1938 jälkeen Miner ei enää esiintynyt nyrkkeilykehässä. Kaikkiaan hän esiintyi 10 maaottelussa Saksan edustajana. Otteluista hän voitti seitsemän yhden päättyessä ratkaisemattomaan ja tappioita ollessa kaksi. Suomea vastaan Miner otteli joulukuussa 1937 Stettinissä suomalaisvastustajan ollessa Arvo Siponen. Ottelu päättyi Minerin pistevoittoon.
Josef Miner oli sotilaana Saksan joukoissa käynnistyneessä toisessa maailmansodassa itärintamalla. Hän kaatui vuoden 1944 aikana Romanian Hușissa.
Johannes Ulvichius

Johannes Ulvichius (noin 1600 Viipuri – 1652 Tukholma) oli suomalainen Inkerinmaalla ja Ruotsissa vaikuttanut pappi ja runoilija.
Ulvichiuksen isä Jon (Joen) Eriksson Ulvik toimi Viipurin linnan varus- ja kangasmestarina. Hän kävi kouluja Viipurissa, Turussa ja vuosina 1614–1616 Gävlessä. Tämän jälkeen Ulvichius opiskeli vuodesta 1616 alkaen Uppsalan yliopistossa ja teki myös opintomatkan Helmstedtiin 1618.
Ulvichius toimi vuodesta 1621 alkaen Venäjältä vallatun Ivangorodin ruotsalaisen seurakunnan luterilaisena kirkkoherrana ja vuodesta 1627 Inkerinmaan rovastina vuoteen 1642 saakka jolloin hän erosi virasta. Tämän jälkeen hän asettui asumaan Turun seudulle, luultavasti Paraisille. Vuoden 1646 tienoilla Ulvichius muutti Tukholmaan jossa hän myös kuoli.
Ulvichius kirjoitti 1617 Uppsalassa julkaistun runon Gävlen ylistys. Myöhemmin hän kirjoitti latinankielisen ylistysrunon Carmen panegyricum 1640-luvulla rakennetun Mietoisten kappelikirkon kunniaksi sekä alttarirunon kirkolle. Gregorius Hallenius kopioi 1730-luvulla nämä runot paperitauluilta Mynämäen historiaansa ja runot säilyivät näin muistissa vaikka paperitaulut myöhemmin hävisivätkin. Ulvichius kirjoitti myös ruotsinkielisen ylistysrunon Ähreskrift kappelikirkon rakennuttajalle Inkerinmaan maaherrana toimineelle Henrik Flemingille, tämä runo painettiin Turussa 1647.
Teoksia

Oratio panegyrica. De liberalitate incolarvm inclytae & gloriosae Sueonum urbis Gevaliae in Gestricia, erga musarum cultores largissima. Concinnata [et] loco validictionis. a Johanne Jonae Vl. vichio Wiburg. In concione [et] frequentia copiosa primatum quorundam eiusdem urbis, cum laborum tam publicorum quam privatorum in informatione juventutis ibidem ultra biennium exantlatorum finem fecisset, in auditorio habita postridie idus februarias anni Christi MDCXVII. Upsaliae excudebat Eschillus Matthiae, anno ut supra 1617
Ähresrift [!] öfwer thet cappellet som ... h. Hendrich Flemming, til Lechtis, Ekeby och Isenhof etc. fordom öfwerste och gubernator öfwer Narfwen och Ingermanland och nu krijgz-rådh och general munster commissarius öfwer Finland, mz [!] sin bekostnadt hafwer vthaf grund låtit vpbyggia, vthi Wirmo sochn, åhr efter Christi födhelse 1645. Acad. typogr., Åbo 1647
Asiasta muualla

Johannes Ulvichiuksen elämäkerta Kansallisbiografiassa
Jorma Lindell

Jorma Uolevi Lindell (13. heinäkuuta 1924 Helsinki – 13. toukokuuta 1995) oli suomalainen pikajuoksija.
Jorma Lindell pelasi sotavuosina kori- ja käsipalloa Eiran Kisa-Veikoissa, mutta yleisurheilusta ja erityisesti pikajuoksuista tuli sodan jälkeen hänen päälajinsa. Yleisurheilussa hänen seurakseen tuli Helsingin Kisa-Veikot (HKV).
Lindell voitti 200 metrin juoksun Suomen-mestaruuden Tampereella 1947 ajalla 23,0. Hän sai samoissa kisoissa pronssia 100 metrillä. Viestijuoksun SM-kilpailuissa hän saavutti 4 × 100 metrin viestissä kultaa 1947 ja 1948 sekä hopeaa 1949. 
Lindell juoksi 100 metrin ennätyksensä 11,1 Helsingissä 22. syyskuuta 1946 ja 200 metrin ennätyksensä 22,7 Uppsalassa 27. syyskuuta 1947.
Urheilu-uransa jälkeen Lindell toimi urheilun järjestötyössä ja vuodesta 1962 lähtien hän toimi Stadion-säätiön palveluksessa, ensin apulaisisännöitsijänä ja vuodesta 1965 isännöitsijänä aina eläköitymiseensä eli vuoteen 1988 asti.
Joel Embiid

| Joel Embiid |
| --- | --- |
 Embiid vuonna 2019.
Henkilötiedot
Koko nimi:  Joel Hans Embiid
Syntynyt: 16. maaliskuuta 1994 (ikä 30) Yaoundé, Kamerun
Kansalaisuus:   Kamerun  Yhdysvallat  Ranska
Koripalloilija
Pelipaikka:  Sentteri
Pituus:  213 cm
Paino:  127 kg
Nyk. joukkue:  Philadelphia 76ers
Sarja:  NBA
NBA-varaus:  3. varaus, 2014 Philadelphia 76ers
Pelaajaura
Yliopistojoukkueet
2013–2014:   Kansas Jayhawks
Seurajoukkueet
2014–:   Philadelphia 76ers
Maajoukkueet
:   Yhdysvallat
Joel Hans Embiid (s. 16. maaliskuuta 1994 Yaoundé, Kamerun) on kamerunilais-ranskalais-yhdysvaltalainen koripalloilija, pelipaikaltaan sentteri. Hän pelaa NBA-liigan Philadelphia 76ersissä, ja ennen ammattilaisuraansa hän pelasi yliopistokoripalloa Kansasin yliopiston joukkueessa.
Embiid oli yksi vuoden 2014 NBA:n varaustilaisuuden kärkinimistä, ja hänet varattiin lopulta kolmantena pelaajana. Hän aloitti koripallon vasta vuonna 2011 ja pelasi sitä ennen lentopalloa.
Loukkaantumisten vuoksi Embiid pääsi pelaamaan NBA:ssa vasta kaudella 2016–2017, jonka päätteeksi hänet valittiin tulokkaiden tähdistöviisikkoon. Kahdella seuraavalla kaudella hänet valittiin NBA:n tähdistöotteluun ja kauden kakkostähdistökentälliseen. Hän pelasi 63 ottelua kaudella 2017–2018 ja 64 ottelua kaudella 2018–2019. Jälkimmäisellä kaudella hän teki 27,5 pistettä ja otti 13,6 levypalloa ottelua kohden ja oli koko liigan levypallotilastossa toinen. Hänet valittiin NBA:n arvokkaimmaksi pelaajaksi (MVP) vuonna 2023.
Embiid teki tammikuussa 2024 ottelussa San Antonio Spursia vastaan 70 pistettä. Häntä ennen sen on tehnyt NBA:ssa vain kahdeksan pelaajaa.
Embiid syntyi Kamerunissa, mutta hän muutti Yhdysvaltoihin 16-vuotiaana. Hän sai sekä Ranskan että Yhdysvaltain kansalaisuuden vuonna 2022. Embiid päätti ennen Pariisin olympialaisia edustaa maaotteluissa Yhdysvaltoja Ranskan ja Kamerunin sijaan. Hän kertoi päätöksen olleen vaikea mutta sanoi Yhdysvaltain joukkueen olevan enemmän tuttu pelattuaan Yhdysvalloissa koripalloa jo vuodesta 2010. Embiid oli mukana Yhdysvaltain maajoukkueessa Pariisin koripalloturnauksessa ja voitti olympiakultaa. Ranskalaisyleisö buuasi hänelle turnauksen aikana.
Aiheesta muualla

Kuvia tai muita tiedostoja aiheesta Joel Embiid Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Uranuksen kuut

Uranuksen kuita oikeassa kokosuhteessa: Puck, Miranda, Ariel, Umbriel, Titania ja Oberon.
Uranuksen kuut ovat planeetta Uranuksen kiertolaisia. Kuita lasketaan olevan 27 kappaletta.
Löytyminen

Kaksi suurinta kuuta, Titanian ja Oberonin, löysi William Herschel 13. maaliskuuta 1787 päivälleen seitsemän vuotta sen jälkeen, kun hän oli tehnyt ensihavaintonsa Uranuksesta. William Lassell löysi Arielin ja Umbrielin vuonna 1851. William Herschelin poika John nimesi vuotta myöhemmin silloin tunnetut neljä kuuta. Seuraavan kuun, Mirandan, löysi Gerard Kuiper vuonna 1948.
Voyager 2 -avaruusluotaimen ohitus tammikuussa 1986 lisäsi tunnettujen kuiden määrää kymmenellä, ja myöhemmin löydettiin vielä yksi kuu lisää luotaimen vanhoja kuvia tutkimalla.
Maasta käsin planeettaa kiertäviä kappaleita on löydetty sittemmin vielä lisää: kaksi vuonna 1997, kolme vuonna 1999, kolme vuonna 2001 ja kolme vuonna 2003. Uusimmat löytyneet kuut ovat pienikokoisia ja todennäköisesti planeetan kiertoradalleen kaappaamia asteroideja. On hyvin luultavaa, että Uranuksella on vastaavanlaisia satelliitteja yhä löytämättä.
Ominaisuudet

Kuut eroavat toisistaan suuresti. Neljä suurinta kuuta ovat yli tuhannen kilometrin läpimittaisia, kun taas pienimmät kuut ovat noin kymmenen kilometriä halkaisijaltaan. Sisimmät kuut, Cordelia ja Ofelia, kiertävät uloimman Epsilon-renkaan molemmin puolin niin sanottuina paimenkuina. Uloin tunnettu kuu, Ferdinand, puolestaan kiertää retrogradista rataa noin 400 kertaa kauempana etäisyydellä, joka vastaa yli kolmannesta Merkuriuksen ja Auringon välisestä etäisyydestä. Neljää ulointa kuuta lukuun ottamatta kuiden kiertoradat ovat varsin lähellä ympyrää ja sijaitsevat planeetan päiväntasaajan tasolla.[lähde? ] Kaikki Uranuksen kuut ovat saaneet nimensä William Shakespearen ja Alexander Popen teoksissa esiintyvien henkilöhahmojen mukaan.
Taulukko

Uranuksen kuut. Vertailun vuoksi Uranuksen säde on 25 560 km. Uranuksen renkaat ovat 38 000–51 140 km:n päässä planeetan keskipisteestä ja sisin kuu kiertää uloimpien renkaiden välissä.
| Nimi | Numero | Kuva | Keskihalkaisija (km) | Massa (kg) | Kiertoradan keskisäde (km) | Kiertoaika (d) | Löytöaika |
| --- | --- | --- | --- | --- | --- | --- | --- |
| Cordelia | VI |  | 40 (50 × 36) | ~ 4,5 × 1016 | 49 770 | 0,335034 d | 1986 |
| Ofelia | VII |  | 43 (54 × 38) | ~ 5,4 × 1016 | 53 790 | 0,376400 d | 1986 |
| Bianca | VIII |  | 51 (64 × 46) | ~ 9,3 × 1016 | 59 170 | 0,434579 d | 1986 |
| Cressida | IX |  | 80 (92 × 74) | ~ 3,43 × 1017 | 61 780 | 0,463570 d | 1986 |
| Desdemona | X |  | 64 (90 × 54) | ~ 1,78 × 1017 | 62 680 | 0,473650 d | 1986 |
| Juliet | XI |  | 94 (150 × 74) | ~ 5,57 × 1017 | 64 350 | 0,493065 d | 1986 |
| Portia | XII |  | 135 (156 × 126) | ~ 1,68 × 1018 | 66 090 | 0,513196 d | 1986 |
| Rosalind | XIII |  | 72 | ~ 2,54 × 1017 | 69 940 | 0,558460 d | 1986 |
| Cupid | XXVII |  | ~ 17,8 | 3,8 × 1015 | 74 800 | 0,618 d | 2003 |
| Belinda | XIV |  | 81 | ~ 3,57 × 1017 | 75 260 | 0,623527 d | 1986 |
| Perdita | XXV |  | ~ 26,6 | 1,3 × 1016 | 76 420 | 0,638 d | 1986 |
| Puck | XV |  | 162 | ~ 2,89 × 1018 | 86 010 | 0,761833 d | 1986 |
| Mab  | XXVI |  | ~ 24,8 | 1,0 × 1016 | 97 734 | 0,923 d | 2003 |
| Miranda | V |  | 471,6 (481 × 468 × 466) | 6,59 × 1019 | 129 390 | 1,413479 d | 1948 |
| Ariel | I |  | 1157,8 (1162 × 1156 × 1155) | 1,35 × 1021 | 191 020 | 2,520379 d | 1851 |
| Umbriel | II |  | 1169,4 | 1,17 × 1021 | 266 300 | 4,144177 d | 1851 |
| Titania | III |  | 1577,8 | 3,53 × 1021 | 435 910 | 8,705872 d | 1787 |
| Oberon | IV |  | 1522,8 | 3,01 × 1021 | 583 520 | 13,463239 d | 1787 |
| Francisco | XXII |  | ~ 12 | ~ 1,3 × 1015 | 4 276 000 | −266,6 d** | 2001 |
| Caliban | XVI |  | ~ 98 | ~ 7,3 × 1017 | 7 231 000 | −579,7 d** | 1997 |
| Stefano | XX |  | ~ 20 | ~ 6 × 1015 | 8 004 000 | −677,4 d** | 1999 |
| Trinculo | XXI |  | ~ 10 | ~ 7 × 1014 | 8 504 000 | −759,0 d** | 2001 |
| Sycorax | XVII |  | ~ 190 | ~ 5,4 × 1018 | 12 179 000 | −1 288,3 d** | 1997 |
| Margaret | XXIII |  | ~ 11 | ~ 1,3 × 1015 | 14 345 000 | 1 694,8 d | 2003 |
| Prospero | XVIII |  | ~ 30 | ~ 2,1 × 1016 | 16 256 000 | −1 977,3 d** | 1999 |
| Setebos | XIX |  | ~ 30 | ~ 2,1 × 1016 | 17 418 000 | −2 234,8 d** | 1999 |
| Ferdinand | XXIV |  | ~ 12 | ~ 1,3 × 1015 | 20 901 000 | −2 823,4 d** | 2001 |
* Kiertää retrogradista rataa (vastakkaiseen suuntaan kuin Aurinkokunnan kappaleet yleensä)
Aiheesta muualla

Kuvia tai muita tiedostoja aiheesta Uranuksen kuut Wikimedia Commonsissa
Uranuksen kuut
| --- | --- |
Sisemmät kuut:  Cordelia | Ofelia | Bianca | Cressida | Desdemona | Juliet | Portia | Rosalind | Cupid | Belinda | Perdita | Puck | Mab
Suuret kuut:  Miranda | Ariel | Umbriel | Titania | Oberon
Ulommat kuut:  Francisco | Caliban | Stefano | Trinculo | Sycorax | Margaret | Prospero | Setebos | Ferdinand
Aurinkokunta
| --- | --- |
Kuut:  Maan ·  Marsin ·  Jupiterin ·  Saturnuksen ·  Uranuksen ·  Neptunuksen ·  Pluton ·  Haumean ·  Makemaken ·  Eriksen ·  Pikkuplaneettojen
Renkaat:  Jupiterin ·  Saturnuksen (Rhean)  ·  Chariklon ·  Uranuksen ·  Neptunuksen
Pienkappaleet:  Meteoroidit ·  Pikkuplaneetat ·  Asteroidit ·  NEA:t ·  Asteroidivyöhyke ·  Troijalaiset ·  Kentaurit ·  Damocloidit ·  Transneptuniset kohteet ·  Kuiperin vyöhyke ·  Hajanainen kiekko ·  Hillsin pilvi ·  Oortin pilvi ·  Komeetat
Juban lento-onnettomuus 2015

| Juban lento-onnettomuus 2015 |
| --- | --- |
 Onnettomuuskone aiemman omistajansa väreissä vuonna 2005.
Yhteenveto
Päivämäärä:  4. marraskuuta 2015
Onnettomuustyyppi:  maahansyöksy (tutkinta kesken)
Tapahtumapaikka:  lähellä Valkoista-Niiliä, noin 800 metrin päässä Juban kansainväliseltä lentoasemalta
Lähtöpaikka:   Juban kansainvälinen lentoasema, Juba, Etelä-Sudan
Määränpää:   Paloichin lentoasema, Etelä-Sudan
Kuolleita:  41
Eloonjääneitä:  2
Lentokone
Konetyyppi:  Antonov An-12BK
Lentoyhtiö:  Allied Services Limited
Rekisteritunnus:  EY-406
Matkustajia:  12 (lentäjän ilmoittama) 37 (sairaalan ilmoittama)
Miehistöä:  6
Juban lento-onnettomuus 2015 tapahtui 4. marraskuuta 2015, kun Juban kansainväliseltä lentoasemalta lähtenyt Antonov An-12BK -rahtikone syöksyi maahan pian lentoonlähdön jälkeen. 41 ihmistä kuoli, mukaan lukien koko kuusihenkinen miehistö. Konetta operoi Allied Services Limited, joka oli vuokrannut sen tadžikistanilaiselta Asia Airwaysilta.
Etelä-Sudanin viranomaisten mukaan lentokone oli ylikuormattu. Suurin osa matkustajista oli töissä öljykentillä, joille lento oli matkalla. Onnettomuudesta selviytyi kaksi matkustajaa: mies ja tyttövauva. Heidän lisäkseen onnettomuudesta selvisi myös yksi ilmeisesti miehistön jäsen, mutta hän kuoli sairaalassa.
Johann Blank

| Mitalit> Maa:   Saksa.Miesten vesipallo. Olympialaiset  | Mitalit> Maa:   Saksa.Miesten vesipallo. Olympialaiset  | Mitalit> Maa:   Saksa.Miesten vesipallo. Olympialaiset  | Maa:   Saksa> Miesten vesipallo. |
| --- | --- | --- | --- |
|  Kultaa | Amsterdam 1928 | joukkuekilpailu |  |
Johann Blank (17. huhtikuuta 1904 Nürnberg – 15. maaliskuuta 1983 Ansbach) oli saksalainen vesipalloilija ja olympiavoittaja. Hän kilpaili vuoden 1928 kesäolympialaisissa Amsterdamissa ja kuului siellä lajissa kultaa voittaneeseen joukkueeseen.
Juanita Moore

Juanita Moore
Juanita Moore (19. lokakuuta 1914 Los Angeles, Kalifornia – 1. tammikuuta 2014 Los Angeles, Kalifornia) oli yhdysvaltalainen näyttelijä.
Mooren ura alkoi tanssijana ja laulajana, ja hän esiintyi nuorena muun muassa Lontoon Palladiumissa sekä Pariisin Moulin Rougessa. Moore palasi Yhdysvaltoihin äitinsä kuoleman jälkeen ja alkoi näytellä aluksi tummaihoisten omissa elokuvatuotannoissa.
Mooren tunnetuin rooli oli elokuvassa Suurinta elämässä vuonna 1959, jolloin hän oli  44 vuoden ikäinen. Moore nimettiin seuraavana vuonna ehdolle sekä parhaan naissivuosan Oscar-palkinnon että Golden Globen saajaksi.
Moore esiintyi myös muun muassa Sandra Deen tähdittämässä elokuvassa Opettaja rakastuu (1961).
Moore esiintyi elokuvien sivurooleissa aina vanhuusvuosiin asti. Hänen viimeiseksi elokuvakseen jäi vuonna 2000 ensi-iltaan tullut Disney-elokuva The Kid.
Moore kuoli 99-vuoden iässä vuonna 2014.
Aiheesta muualla

Juanita Moore Internet Movie Databasessa. (englanniksi)
Josef Neman

Josef Grigorejevitš Neman (ven. Иосиф Григорьевич Неман) (26. helmikuuta 1903 – 1952) oli neuvostoliittolainen lentokonesuunnittelija.
Opintojensa jälkeen hän työskenteli Konstantin Kalininin suunnittelutoimistossa vuodesta 1926 alkaen kehittäen lentokoneet Kalinin K-3, Kalinin K-4 ja Kalinin K-5. Vuodesta 1931 alkaen hän työskenteli Harkovan ilmailuinstituutissa. Vuosina 1938–1941 hän oli työleirillä vuoden 1937 poliittisten puhdistusten seurauksena. Leirillä hän osallistui Tupolev Tu-2:n kehitystyöhön. Vuodesta 1944 vuoteen 1952 hän toimi ko. instituutissa.
Lentokoneita

Alla käytetty translitterointi on Suomen Siivet -lehden 2/1973 mukainen:
HAI-1
HAI-5
HAI-6